MUNICIPIUL CRAIOVA

CONSILIUL LOCAL AL MUNICIPIULUI CRAIOVA

                         HOTĂRÂREA NR. 281
    Consiliul Local al Municipiului Craiova întrunit în şedinţa ordinară din  data de 29.07.2010;

Având în vedere raportul nr.110/2010 al Serviciului Resurse Umane prin care se propune modificarea Hotărârii Consiliului Local al Municipiului Craiova nr.90/2008 referitoare la aprobarea Listelor cu obiectivele, bunurile de interes public şi privat ale municipiului Craiova şi instituţiile publice, la care se efectuează sau se pot efectua servicii de pază, în baza contractelor de prestări servicii, de către Poliţia Comunitară Craiova şi rapoartele comisiilor de specialitate ale Consiliului Local al Municipiului Craiova nr.118, 119, 123, 124 şi 125/2010; 

În conformitate cu prevederile Legii nr.371/2004 privind înfiinţarea, organizarea şi funcţionarea Poliţiei Comunitare, modificată prin Ordonanţa de Urgenţă a Guvernului nr.23/2005, Hotărârii Guvernului nr.2295/2004 pentru aprobarea Regulamentului-cadru de organizare si funcţionare a Politiei Comunitare; 

În temeiul art.36, alin.2, lit. d coroborat cu alin. 6, lit. a, pct. 7, art.45, alin. 1 şi art.61 alin.2 din Legea nr. 215/2001, republicată, privind administraţia publică locală; 

hotărĂŞte:

Art.l.  Se aprobă modificarea listei cu obiectivele, bunurile de interes public şi privat ale municipiului Craiova la care se efectuează servicii de pază, prin  completare cu obiectivele: „Parcul Tineretului” şi Stadionul „Ion Oblemenco”.

Art.2. Pe data prezentei hotărâri, se modifică în mod corespunzător  Hotărârea Consiliului Local al Municipiului Craiova nr.90/2008. 
Art.3. Primarul Municipiului Craiova, prin aparatul de specialitate: Serviciul Administraţie Publică Locală, Serviciul Resurse Umane şi  Poliţia Comunitară Craiova vor aduce la îndeplinire prevederile prezentei hotărâri.

